Deportarile din RSSM periada 1941-1949-1951 


Deportarile au fost o forma a represiunii politice puse in practica de autoritatile sovietice. 


Nu se cunoaste o cifra exacta a celor care au avut de suferit de pe urma acestui tip de represiune, estimarile ridicandu-se la 
câteva sute de mii de persoane deportate în perioada 28 iunie 1940 - 5 martie 1953. 


Au existat trei valuri de deportări ale populației din Basarabia şi Bucovina de Nord. Cu toate acestea, acțiuni de strămutare a 
basarabenilor şi bucovinenilor au avut loc şi între cele trei valuri. 


Primul val de deportări (12-13 iunie 1941) 


Operaţiunea de deportare 


Operaţiunea de deportare a început în noaptea de 12 spre 13 iunie 1941 (ora 2.30) şi a cuprins teritoriile anexate de URSS 
de la România în iunie 1940. 


Urmau să fie ridicate 32.423 persoane, dintre care 6.250 să fie arestate, iar restul 26.173 de persoane - deportate (inclusiv 
5.033 persoane arestate si 14.542 persoane deportate din RSS Moldovenească). 


De obicei, o echipă formată din doi-trei militari înarmaţi şi un lucrător al securității bătea la geamul casei, în plină noapte, 
luând prin surprindere gospodarii. Într-un sfert de oră să fiţi gata!, acesta era ordinul care li se dădea oamenilor cuprinși in 
spaimă de cele întâmplate, neintelegand unde merg si de ce. Deseori, printre cei care veneau să ridice oamenii se găsea 

si binevoitorul sau binefäcätorul care a denunțat familia si, astfel, ajuta NKVD-ul să depisteze elementele periculoase. 


Deportatilor le era permis să ia câte 10 kg de fiecare persoană, numai că, de multe ori, tot ce era mai de pret sau mai util în 
bagajele celor deportaţi le împărțeau între ei cei care i-au ridicat în miez de noapte. Îndată, erau urcați în camioane sau chiar 
- în unele sate - în căruţe, fiind duşi până la gara de trenuri. 


În staţiile de cale ferată, membrii fiecărei familii erau separați în felul următor: capii de familii într-o parte, tinerii peste 18 
ani în altă parte, iar femeile cu copii mici şi bătrânii - aparte. A urmat îmbarcarea în vagoanele de marfă, câte 70-100 
persoane, fără apă şi hrană. Pe vagoane scria: Tren cu muncitori români care au fugit din România, de sub jugul boierilor, 
ca să vină în raiul sovietic. lesiti-le în cale cu flori! sau Emigranti voluntari. 


În Basarabia, 90 vagoane au pornit din staţia Taraclia, 44 vagoane - din stația Basarabeasca, 44 vagoane - din stația Căușeni, 
48 vagoane - din stația Tighina, 187 vagoane - din stația Chişinău, 48 vagoane - din stația Ungheni, 83 vagoane - din 

stația Ocniţa, 133 vagoane - din staţia Balti, 73 vagoane - din stația Floreşti, 40 vagoane - din stația Râbnița, 38 vagoane - 
din stația Bolgrad, 103 vagoane - din stația Artiz, 340 vagoane - din stația Cernăuţi. 


Destinația deportaților 


Drumul spre punctele de destinaţie a durat vreo două-trei săptămâni. Condiţiile erau îngrozitoare. În plină vară, ei duceau 
lipsă de apă potabilă, fiecăruia revenindu-i doar câte 200 grame de apă pe zi, iar de mâncare li se dădea doar pește sărat. La 
fiecare oprire a trenului, în câmp se aruncau cadavre, care, fie că erau îngropate sumar, fie că erau lăsate ca hrană 
animalelor. Pe parcursul drumului, deportaților nu le-a fost acordată nici o asistență sau consultatie medicală. Astfel, în 
vagoanele murdare şi fără asigurarea celor mai elementare condiţii sanitare s-au răspândit diverse boli infecțioase şi mulți 
suferinzi au decedat din această cauză. La unele gări feroviare, câtorva persoane li se permitea să iasă pentru câteva minute 
afară, la aer curat. Cineva era trimis după apă potabilă. În cazul tentativelor de evadare, imediat se dădea ordinul de 
împușcare, astfel că nu era nicio posibilitate reală de a scăpa din acel tren al morții. 


Contingentul deportat era distribuit în felul următor: capul familiei, arestat, era izolat de soţie şi copii si dus în lagărul de 
muncă forțată, în GULAG. Ceilalți membri ai familiei erau trimiși în Siberia sau Kazahstan. 


Cei deportaţi în Siberia sau Kazahstan, de la copil la bătrân, erau repartizați la muncă în întreprinderile industriei silvice, în 
sovhozuri si in cooperative meșteșugărești. Pentru munca depusă nu erau remunerati echitabil, ci li se achita doar un 
minimum necesar pentru trai. 


Dintr-un raport fragmentar al GULAG-ului din lunile septembrie-octombrie 1941 aflăm că, în toamna acelui an, deportații 
din RSSM au fost amplasați in RSS Kazahă (9.954 persoane), RASS Komi (352), 

regiunile Omsk (6.085), Novosibirsk (5.787) si Krasnoiarsk (470). În Kazahstan, deportații din RSSM se aflau în regiunile 
Aktiubinsk (6.195 persoane), Kizil-Ordinsk (1.024) şi Kazahstanul de Sud (2.735), iar în regiunea Omsk erau dispersati în 
41 de raioane. 


Estimarea numărului de victime 


Numărul celor deportați se ridică la peste 22.000 de persoane. După alte surse, numărul deportaților ar fi fost de 24.360 , 
sau chiar de 30.000 de persoane. 


Al doilea val de deportări (5-6 iulie 1949) 


Operaţiunea din 1949 a fost denumită conspirativ IUG Pe drept cuvânt, evenimentul a fost catalogat ulterior drept "cea mai 


mare deportare a populaţiei basarabene”. 


Pregătirea ideologică şi decizională a deportării masive a demarat activ în primăvara anului 1949, când s-a pus deschis 
problema. La 17 martie 1949, V. Ivanov, preşedintele Biroului pentru RSSM, şi N. Covali, într-o scrisoare adresată lui 
Stalin, rugau CC al PC(b) din toată Uniunea să permită deportarea din republică a 39.091 de persoane: chiaburi, activiști 
ai partidelor profasciste, etc. 


Operaţiunea de deportare 


Operaţiunea JUG a început în noaptea de 5 spre 6 iulie 1949, la orele 2 de dimineaţă si a durat până la ora 8 seara a zilei de 
7 iulie. 


Asa cum s-a întâmplat cu deportarea in masă din iunie 1941, nu toţi cei care au fost incluși initial în liste au fost deportați. 
Documentele de arhivă arată în mod concludent că, de această dată, vestea despre planificarea unei operaţiuni de deportare a 
făcut înconjurul provinciei cu săptămâni înainte, grație informaţiei oferite de anumiţi reprezentanţi ai puterii care şi-au 
instiintat rudele vizate in acest sens. 


Autorităţile au încercat, de aceea, să tina în mare secret măcar data desfășurării operaţiunii şi din această cauză unele 
primării au primit listele abia în ziua operaţiunii. 


Din totalul de 12 860 de familii incluse initial în liste, n-au fost ridicate 1 567 familii, iar acest lucru s-a întâmplat din cauze 
diferite: 274 familii intraseră între timp în colhoz; 240 - au prezentat, chiar în timpul operaţiunii de strămutare, dovezi 
documentare care atestau că unii membri ai familiei făceau armata; 35 familii aveau ordine si medalii sovietice; 508 - isi 
schimbaseră domiciliul, iar 105 familii reuşiseră să se ascunda.!""! 


Arestările s-au făcut noaptea cu forțele soldaților veniţi în sate cu maşinile. Unii cetățeni care au încercat să scape cu fuga 
au fost împuşcaţi. Gospodarii arestaţi împreună cu familiile lor, cu copiii, cu bătrâni, fără a li se permite să ia rezerve cu ei, 
au fost urcați cu forţa în vagoane pentru vite şi duși. Toate bunurile - casele, utilajul țăranilor deportați - au fost transmise 
colhozurilor, iar o parte din ele au fost furate, vândute de către organele financiare ale raioanelor respective. Multe din 
aceste edificii au fost oferite ofiţerilor care erau aici în NKVD, nomenclaturii etc. Mulţi dintre gospodarii deportaţi nu au 
mai revenit în patrie, au fost împuşcaţi pe drum, au murit de foame, de boli, de durere sufletească, de muncă peste puterile 
lor. 


În urma deportării din iunie 1949 impactul dorit de autorităţile comuniste sovietice a depăşit toate așteptările. Acest lucru 
este adevărat mai ales în ceea ce priveşte efectul asupra ritmului de colectivizare în următoarele luni după deportare. Astfel, 
numai în lunile iulie - noiembrie 1949 cota gospodăriilor țărănești care au intrat în colhozuri s-a majorat de la 32% la 80% 
din total, pentru ca să se ridice la 97% în ianuarie 1951. Prin urmare, după operațiunea de deportare, din iunie 1949, cei care 
alcătuiau majoritatea populaţiei locale, ţăranii, şi cei care erau cei mai refractari față de puterea sovietică, sunt nevoiți să-şi 
schimbe atitudinea. Frica de o nouă operațiune, poate de o mai mare amploare, a determinat agricultorii individuali să 
renunţe la gospodăriile lor și să accepte compromisul cu regimul sovietic, un regim care dăduse de înţeles că nu va cruța 
nici un fel de protestatar ori rebel. Mai ales că cei deportaţi în iunie 1949 erau incluşi în categoria celor care nu aveau 
dreptul să mai revină niciodată pe meleagurile natale, conform unei decizii speciale a autorităților de la Moscova. 


Estimarea numărului de victime 


Conform datelor oficiale, în ziua de 6 iulie 1949, au fost deportate în Siberia 11.293 de familii din Moldova sau peste 35 mii 
de oameni . Sursele neoficiale afirmă că aceste cifre nu reflectă întreaga proporție a dramei moldovenilor, deoarece numărul 
victimelor deportărilor a fost calculat reiesind din 3 membri ai familiilor. Se ştie, însă, că au fost ridicate familii cu 7-8 şi 
chiar 14 copii. 


Dupa alte surse, cele 11.293 de familii reprezentau 35.796 persoane, din care 9.864 barbati, 14.033 femei si 11.889 copii. 
7620 de familii au fost considerate chiaburi, iar celelalte acuzate de colaborare cu fascistii, de apartenenta la partidele 
burgheze românești sau la secte religioase ilegale 


Al treilea val de deportări (31 martie - 1 aprilie 1951) 


Ultima deportare în masă a populaţiei basarabene a avut loc în noaptea de 31 martie spre 1 aprilie 1951 şi a vizat, de această 
dată, elementele religioase considerate un pericol potential la adresa regimului comunist stalinist. In cadrul operaţiunii, 
numită SEVER au fost vizati în primul rând membrii organizatiei religioase, mai cu seamă cei care se numeau Martorii lui 
Iehova 


La această operaţiune au participat 546 de lucrători operativi ai Securităţii, 1.127 ofițeri şi soldaţi din Ministerul Securității, 
275 ofițeri şi soldați de miliție şi 750 de persoane din cadrul organelor sovietice de partid din Moldova. 


Deportarea s-a făcut în două eşaloane, cu vagoanele care au ajuns la destinaţie la 13-14 aprilie 1951. 


Pe drum s-au născut câţiva copii şi au murit câteva persoane bolnave 


